26.7.2003
הדרום הקרוב, צהריים,
קודם כל שקט מחריש אוזניים,
מרחבים אינסופיים של אופק נטול הפרעות לנוף השטוח.
נחש ארוך וצבעוני, דו-ראשי, דו-גלגלי, אפילו מדורג,
מפלח את הנוף , פוגש את האספלט הרותח.
וכולם רגועים, אין אפס.
אז יצאנו אי-שם בבוקר, ממחלף השבעה, קרוב ל 30 כלים.
כולל נציגות קטנועית מכובדת – בורגמן 400 אחד, X9 אחד,
Silver-Wing  אחד, ועוד איזה 250..
אפילו קוקי הוירטואלית התגשמה פתאום על הסוזוקי.
מתודלקים, כל הברגים מחוזקים, נוסעים בדרך לא שגרתית, 
עם נופים כמובן, לכיוון יער חולדה, ובית הרצל,
החוזה, שלא חזה כי לא יגור בביתו.
ארוחת בוקר על שולחנות ביער, סרט,
סיור מתודרך במקום, - ויצאנו לדרום.
צומת ראם, עד צומת האלה.
חניות, תדלוקים, נוף.
אח"כ ליער להב, ולתצפית להב, לא להאמין כמה יער מרוכז
במקום אחד, גוונים צהובים ואפורים מתחלפים בירוק משגשג.
שומר היערות במצפה, מספר שלעיתים רואים את תל-אביב.
צומת שוקת, ארוחה, וכל הדרך חזרה.
אין יותר רגוע מזה.
ושוב תודה על שבת מהנה.
להתראות בהרי ירושלים.
סולו.